**ไอ คาโงะ** (ญี่ปุ่น: 加護 亜依; โรมาจิ: *Ai Kago*; เกิด 7 กุมภาพันธ์ พ.ศ. 2531) เป็นนักร้องและนักแสดงหญิงชาวญี่ปุ่น เธอเป็นอดีตสมาชิกรุ่นที่ 4 ของมอร์นิงมูซูเมะ

ประวัติการทำงาน
---------------

อะอิ คะโงะ เริ่มงานในสายบันเทิงครั้งแรกด้วยการผ่านเข้าไปเป็นสมาชิกรุ่นที่ 4 ของกลุ่มนักร้องหญิง *มอร์นิงมุซุเมะ* จากโครงการ *มอร์นิงมุซุเมะ สึอิกะ ออดิชัน ครั้งที่ 3* เมื่อปี พ.ศ. 2543 พร้อมกันกับ ริกะ อิชิกาวะ, ฮิโตมิ โยชิซาวะ และโนโซมิ สึจิ ซึ่งในขณะนั้นคะโงะมีอายุเพียง 12 ปีเท่านั้น สำหรับเพลงของมอร์นิงมุซุเมะที่เธอได้ร่วมร้องเป็นเพลงแรก ได้แก่เพลง *แฮปปีซัมเมอร์เวดดิง* เพลงซิงเกิลที่ 10 ของกลุ่ม

เธอกับโนโซมิ สึจิ เพื่อนร่วมรุ่นอีกคนหนึ่ง ได้ใช้เวลาไม่นานในการกลายเป็นคู่ที่โด่งดังที่สุดประจำกลุ่ม ซึ่งสถานะดังกล่าวนี้ ได้ทวีคูณขึ้นไปอีกเมื่อเธอทั้งคู่ได้รับเลือกให้เป็นสมาชิกรุ่นก่อตั้งของกลุ่มนักร้องย่อย *มินิโมนิ* ร่วมกับสมาชิกอีก 2 คน ได้แก่ มาริ ยางูจิ และมิกะ ทอดด์ (อดีตสมาชิกกลุ่ม *โคโคนัทส์มุซุเมะ*) ซึ่งต่อมากลุ่มย่อยกลุ่มนี้ได้กลายเป็นกลุ่มย่อยของมอร์นิงมุซุเมะที่ได้รับความนิยมสูงสุดในช่วงเวลาหนึ่ง 

และนอกจากมินิโมนิแล้ว เธอยังได้เป็นสมาชิกของกลุ่มนักร้องย่อยกลุ่มแรกของมอร์นิงมุซุเมะที่ชื่อ *ทัมโปโปะ* อีกด้วย รวมไปถึงกลุ่มในระบบซัมเมอร์ชัฟเฟิลยูนิทส์ที่มีชื่อเสียงอีก 3 กลุ่มด้วยกัน ได้แก่ *3นิงมัตสึริ* ในปี พ.ศ. 2544 (ร่วมกับริกะ อิชิกาวะ และอายะ มัตสึอูระ), *แฮปปีเซเว็น* ในปี พ.ศ. 2545 และ *ซอลท์5* ในปี พ.ศ. 2546

ต่อมาหลังจากที่มินิโมนิต้องพบกับภาวะชะงักงันอย่างไร้กำหนด เธอกับสึจิจึงได้หันไปเปิดตัวกลุ่มนักร้องคู่ของพวกเธอเองภายใต้ชื่อ *ดับเบิลยู* โดยในขณะนั้นเธอทั้งสองเริ่มที่จะผ่อนปรนสัญญางานกับทางมอร์นิงมุซุเมะให้น้อยลง และตั้งใจจะยุติงานในกลุ่มมินิโมนิที่ใกล้จะยุติกลุ่มไปอย่างสิ้นเชิง

เมื่อถึงเดือนสิงหาคม พ.ศ. 2547 เธอกับสึจิก็ได้ 'สำเร็จการศึกษา' จากมอร์นิงมุซุเมะไป เพื่อที่จะทุ่มเทให้กับดับเบิลยูอย่างเต็มที่ โดยผลงานที่พวกเธอได้สร้างเอาไว้ในฐานะของดับเบิลยูจนถึงทุกวันนี้นั้น ก็ได้แก่ อัลบั้มเพลงออกมา 2 อัลบั้ม และเพลงซิงเกิลอีก 6 เพลงด้วยกัน

### อะอิ คะโงะ กับสถิติโลกฮูลาฮูป

นอกจากจะเป็นนักร้องแล้ว คะโงะยังเคยเป็นนักทำลายสถิติโลกผู้ที่สามารถเหวี่ยงฮูลาฮูปที่ใหญ่ที่สุดได้นานที่สุดในโลกร่วมกันกับโนโซมิ สึจิ เพื่อนสนิทและเพื่อนร่วมกลุ่มมอร์นิงมุซุเมะ มินิโมนิ และดับเบิลยู ได้อีกด้วย โดยชื่อของเธอทั้งสองนั้นได้รับการบันทึกเอาไว้ในหนังสือบันทึกสถิติโลกกินเนสส์ (กินเนสส์บุ๊ก) ทั้งฉบับประจำปี พ.ศ. 2548 และฉบับประจำปี พ.ศ. 2549

ห่วงฮูลาฮูปที่เธอกับสึจิใช้ในการทำลายสถิติครั้งนั้นมีเส้นผ่าศูนย์กลางยาว 4.08 เมตร (ประมาณ 13.4 ฟุต) ซึ่งถือได้ว่าเป็นห่วงฮูลาฮูปที่ใหญ่ที่สุดในขณะนั้น เธอทั้งสองได้บันทึกสถิตินี้เมื่อวันที่ 1 มกราคม พ.ศ. 2547 ผ่านทางการถ่ายทอดสดจากรายการโทรทัศน์พิเศษฉลองเทศกาลปีใหม่ของสถานีเครือข่ายโทรทัศน์นิปปง ณ กรุงโตเกียว ประเทศญี่ปุ่น

สถิติดังกล่าวนี้ ได้ถูกทำลายลงไปเมื่อเดือนกันยายน พ.ศ. 2548 โดยชาวอเมริกันที่ชื่อแอส์ชริตา เฟอร์แมน

ทุกวันนี้ยังไม่มีสัญญาณใด ๆ ที่บอกว่า เธอและสึจิจะกลับมาทวงสถิติเดิมคืนอีกครั้งหนึ่งเลย

### ข่าวอื้อฉาว

ในช่วงที่คาโงะยังเป็นนักร้องอยู่ จนกระทั่งวันที่ 9 กุมภาพันธ์ พ.ศ. 2549 เมื่อนิตยสาร *ฟรายเดย์* ของญี่ปุ่น (ซึ่งก็คือนิตยสารเดียวกันกับที่เป็นต้นเหตุให้มาริ ยางูจิ อดีตสมาชิกรุ่นที่ 2 ของมอร์นิงมูซู เมะ ต้องปลดตัวเองออกจากวงอย่างกะทันหัน) ได้มีการลงภาพถ่ายของเธอในขณะที่กำลังสูบบุหรี่อยู่ เหตุการณ์ดังกล่าวร้อนไปถึงความมั่นคงในหน้าที่การงานของเธอ เนื่องจากว่าตามกฎหมายของประเทศญี่ปุ่น บุคคลที่สามารถจะสูบบุหรี่ได้จะต้องมีอายุ 20 ปีขึ้นไป ซึ่งในขณะนั้น คาโงะในขณะนั้นอายุเพียงได้ 18 ปี ดังนั้นข่าวนี้จึงกลายเป็นข่าวฉาวอย่างเลี่ยงไม่ได้ เป็นผลให้ต้นสังกัดเฮลโล! โปรเจกต์ ต้องออกมาประกาศพักงานของเธอโดยที่ไม่มีกำหนด 

จากบทสรุปดังกล่าวนี้ ได้ส่งผลให้วงดูโอ้อย่างดับเบิลยูที่เธอร่วมกับโนโซมิ สึจิ ต้องรับผลกระทบไปด้วย เนื่องจากว่างานต่าง ๆ ของวงที่ได้วางแผนเอาไว้ในขณะนั้น ทั้งกำหนดเปิดตัวเพลงซิงเกิลที่ 7 และอัลบั้มที่ 3 ในวันที่ 10 กุมภาพันธ์ และกำหนดการโปรโมทผลงานเพลงในวันที่ 8 และ 15 มีนาคม ก็ต้องถูกยกเลิกไปทั้งหมด นอกจากนั้นแล้ว เธอก็ยังไม่สามารถออกมาร้องเพลงตามงานต่าง ๆ ได้ด้วยตัวเองอีกด้วย 

การลงโทษดังกล่าว ได้มีผู้คาดการณ์ว่าจะเป็นบทลงโทษระยะสั้นเท่านั้น โดยทางสื่อมวลชนของญี่ปุ่นได้ออกมารายงานในวันที่ 12 กุมภาพันธ์ว่า เธอจะถูกลงโทษอย่างมากไม่น่าจะเกิน 1 เดือน โดยทางเธอเองก็ได้กล่าวว่า อาจจะกลับมาปรากฏตัวอีกครั้งในช่วงเดือนสิงหาคมของปีเดียวกันนี้

แต่หลังจากวันที่เธอได้รับการลงโทษมาแล้ว 5 เดือน นิตยสาร *แฟลช* ของญี่ปุ่น ฉบับเดือนกรกฎาคม พ.ศ. 2549 ก็ได้ตีพิมพ์ภาพถ่ายของเธอเป็นครั้งแรกหลังจากที่ตกเป็นข่าวอื้อฉาวดังกล่าว โดยได้มีการรายงานว่า เธอได้ย้ายออกจากห้องชุดของเธอในกรุงโตเกียว และกลับไปพำนักกับครอบครัวของเธอในนาระ และยังไม่รู้ว่าเธอจะกลับสู่วงการเพลงอีกเมื่อไร

จนกระทั่งปี พ.ศ. 2550 เธอได้กลับมาปรากฏตัวต่อสาธารณชนอีกครั้งผ่านการให้สัมภาษณ์ทางนิตยสารฟรายเดย์ โดยเธอได้กล่าวว่า หนึ่งปีก่อนหน้านี้เธอได้ใช้ชีวิตส่วนใหญ่อยู่กับครอบครัวของเธอในนาระจริง ๆ แต่ทางนายจ้างของเธอได้ช่วยหาทางให้เธอกลับมาทำงานในกรุงโตเกียวอีกครั้ง ปัจจุบันนี้เธอจึงได้กลับเข้ามาทำงานในบริษัทอัพ-ฟรอนต์ เวิร์คส (บริษัทแม่ของเฮลโล! โปรเจกต์) ซึ่งเธอได้เริ่มทำงานที่นี่ตั้งแต่วันที่ 23 มกราคมของปีเดียวกัน โดยมีขอบข่ายงานเทียบเท่ากับพนักงานเสมียนและพนักงานบริการอื่น ๆ เช่น คอยรับโทรศัพท์ หรือเสิร์ฟน้ำชา เป็นต้น เธอยังได้เปิดเผยความรู้สึกออกมาอีกว่า หลังจากที่ได้รับประสบการณ์เชิงลบจากข่าวอื้อฉาวดังกล่าวข้างต้นไปแล้วนั้น เธอรู้สึกว่าทัศนคติที่เธอมีต่อการดำเนินชีวิตได้เปลี่ยนแปลงไป และยังรู้สึกอีกว่าตัวของเธอนั้นมีความรับผิดชอบมากขึ้น

นอกจากนั้นแล้ว ในบทสัมภาษณ์เดียวกันคาโงะยังได้กล่าวอีกว่า เธอได้มีโอกาสกลับไปพบกับสมาชิกของมอร์นิงมูซูเมะคนอื่น ๆ ที่โยโกฮามาอารีนาแล้ว โดยในตอนแรกที่พบหน้ากัน ไม่มีสมาชิกคนใดเลยที่จำเธอได้เนื่องมาจากว่าน้ำหนักของเธอลดลงนั่นเอง 

ส่วนในเรื่องของงานเพลงนั้น ทางต้นสังกัดของเธอได้ออกมากล่าวว่า ได้มีการทำงานกันเพื่อเตรียมพร้อมที่จะให้เธอกลับมาในวงการเพลงอีกครั้งหนึ่งเอาไว้แล้ว ซึ่งในระดับของรายละเอียดนั้นยังไม่เป็นที่แน่ชัดมากนัก

ทุกสิ่งทุกอย่างเหมือนจะดำเนินไปด้วยดี แต่คาโงะก็ต้องตกเป็นข่าวฉาวอีกครั้ง เนื่องจากมีคนไปพบว่าเธอกำลังออกเดทอยู่กับชายคนหนึ่ง อายุ 37 ปี ซึ่งหลังจากข่าวนี้แพร่กระจายออกไป ในวันที่ 26 มีนาคม พ.ศ. 2550 เธอก็ถูกยกเลิกสัญญาทั้งหมดและได้รับการเชิญให้ออกจากอัพ-ฟรอนท์ เอเจนซี ไปในที่สุด 

และนี่คือส่วนหนึ่งของข้อความในประกาศจากทางอัพ-ฟรอนท์ เอเจนซี เกี่ยวกับการยกเลิกสัญญาและการเชิญไอ คาโงะ ออกจากสังกัด

> *...เมื่อตอนที่คาโงะมีอายุได้ 17 ปี และไปสร้างเรื่องอื้อฉาวเกี่ยวกับการสูบบุหรี่ก่อนอายุที่กฎหมายกำหนดไว้ เมื่อ 1 ปีที่แล้วนั้น ทางต้นสังกัดก็ยังคงตระหนักในประเด็นที่จะให้เธอมีอนาคตกับทางต้นสังกัดอยู่ ถึงแม้ว่าต้นสังกัดจะลงโทษพักงานเธอ และทำให้เธอต้องกลับไปอยู่กับผู้ปกครองที่บ้านเกิดของเธอก็ตาม เพื่อที่จะดูความก้าวหน้าที่เกิดขึ้นในตัวเธอ ทางต้นสังกัดจึงตัดสินใจเตรียมพร้อมสำหรับการกลับมาของเธออีกครั้ง ด้วยการนำตัวเธอกลับมาอาศัยในโตเกียว และให้เธอทำงานที่เกี่ยวกับศาสนาและงานสำนักงานอื่น ๆ โดยเริ่มตั้งแต่วันที่ 23 มกราคม พ.ศ. 2550 เป็นต้นมา ถึงแม้ว่างานที่เธอได้รับมอบหมายนั้นจะดำเนินไปได้ด้วยดีตลอด 2 เดือนที่ผ่านมา ก็กลับเกิดเหตุการณ์บางอย่างขึ้นโดยที่ตัวเธอเองเป็นต้นเหตุในครั้งที่สอง เป็นเหตุให้แผนการที่จะนำตัวเธอกลับเข้ามาสู่วงการบันเทิงอีกครั้งเป็นอันต้องยุติลงไป และหลังจากที่ทางต้นสังกัดได้ปรึกษากับครอบครัวของเธอ โดยที่เธออยู่ในฐานะของผู้ที่ยังไม่บรรลุนิติภาวะแล้วนั้น ทางครอบครัวของเธอก็ได้ให้ความเห็นชอบและยอมรับในการกระทำครั้งนี้ของเธอ จึงเป็นผลให้เธอต้องเป็นอันพ้นจากสัญญาที่มีต่อต้นสังกัดไปโดยสิ้นเชิง*
> *พวกเราขอแสดงความเสียใจอย่างสุดซึ้ง และพร้อมที่จะรับผิดชอบอย่างเต็มที่กับสิ่งที่เกิดขึ้นนี้...*
> 
> 

(ประกาศฉบับนี้ ลงวันที่ 26 มีนาคม 2550 ลงชื่อ คาวากุจิ ยูกิจิ ตัวแทนกรรมการบริษัทอัพ-ฟรอนต์ เอเจนซี)

ทางด้านสึงกุ ผู้ที่เป็นโปรดิวเซอร์ของมอร์นิงมูซูเมะ ก็ได้แสดงความรู้สึกต่อเหตุการณ์นี้ว่า เป็นข่าวที่น่าเสียใจมาก เพราะตัวเขาเองก็กำลังรอคอยการกลับมาของคาโงะอยู่เหมือนกัน และยังได้กล่าวเสริมว่า เขารักคาโงะเปรียบเสมือนเป็นลูกอีกคนหนึ่ง ยังไงเขาก็ต้องสนับสนุนตัวเธออยู่ แต่กฎก็คือกฎ เธอและพวกเขาไม่สามารถทำอะไรได้มากกว่านั้น นอกจากยอมรับความจริงให้กับมัน

### ชีวิตยุคหลังเฮลโล! โปรเจกต์

วันที่ 5 พฤษภาคม พ.ศ. 2550 ทางสถานีโทรทัศน์โตเกียวบอร์ดแคสติงซิสเตมได้รายงานข่าวว่า คะโงะได้เซ็นสัญญากับบริษัทเอเจนซีอื่น ซึ่งอยู่ในเมืองนาระ บ้านเกิดของเธอเอง ต่อมา วันที่ 25 สิงหาคม ปีเดียวกัน มารดาของเธอได้ให้สัมภาษณ์ต่อนิตยสาร "โจเซ เซเวน" ของญี่ปุ่นว่า คะโงะได้เดินทางออกจากญี่ปุ่น และขณะกำลังพำนักอยู่ ณ นครนิวยอร์ก รัฐนิวยอร์ก สหรัฐอเมริกา

วงที่ได้เข้าร่วม
----------------

* **วงไอดอลในเฮลโล! โปรเจกต์**
	+ มอร์นิงมูซูเมะ (พ.ศ. 2543–พ.ศ. 2547)
	+ ดับเบิลยู (พ.ศ. 2547–พ.ศ. 2549)
* **วงยูนิตของมอร์นิงมูซูเมะ**
	+ ทัมโปโปะ (พ.ศ. 2543 –พ.ศ. 2545)
	+ มินิโมนิ (พ.ศ. 2543 – 2547)
	+ มอร์นิงมูซูเมะ ซากุระกูมิ (พ.ศ. 2546 – 2547)
* **เฮลโล! โปรเจกต์ชัฟเฟิลยูนิต**
	+ พ.ศ. 2544 : ซังนินมัตสึริ
	+ พ.ศ. 2545 : แฮปปีเซเว็น
	+ พ.ศ. 2546 : ซอลต์ไฟฟ์
	+ พ.ศ. 2547 : เอช.พี. ออลสตารส์

ผลงาน
-----

*สำหรับผลงานที่เธอได้สร้างไว้ในฐานะของสมาชิกกลุ่มมอร์นิงมุซุเมะ โปรดดูที่บทความ ผลงานของมอร์นิงมุซุเมะ*
### สมุดรวมภาพถ่าย

| ชื่อชุด | ชื่อภาษาญี่ปุ่น/อังกฤษ | วันที่วางจำหน่าย | หมายเหตุ |
| --- | --- | --- | --- |
| สึจิ. คะโงะ | 辻希美・加護亜依 | 23 พฤษภาคม 2545 | - |
| พอคเกตมอร์นิงมุซุเมะ ชุดที่ 1 | ポケットモーニング娘。〈Vol.1〉/Pocket Morning Musume. (Volume. 1) | กันยายน 2546 | ผลงานร่วมกับริกะ อิชิกาวะ ฮิโตมิ โยชิซาวะ และโนโซมิ สึจิ |
| คะโงะ อะอิ : โกออนเดอะเจอรนีย์! | KAGO ai: Go on the Journey! | 22 พฤศจิกายน 2546 | - |
| 50ดับเบิลยู | フィフティ・ダブルユー/50W | 7 มกราคม 2547 | - |

### หนังสือ

| ชื่อหนังสือ | ชื่อภาษาญี่ปุ่น/อังกฤษ | วันที่วางจำหน่าย | หมายเหตุ |
| --- | --- | --- | --- |
| ยู+ยู=ดับเบิลยู | U+U=W | ธันวาคม 2547 | - |

### ละครโทรทัศน์

| ชื่อเรื่อง | ชื่อภาษาญี่ปุ่น/อังกฤษ | ช่วงเวลาที่ออกอากาศ |
| --- | --- | --- |
| แองเจิลฮาร์ตส | Angel Hearts | พ.ศ. 2545 |
| โคจิระฮงอิเกงามิโชะ | こちら本池上署 | พ.ศ. 2545 |
| โคจิระฮงอิเกงามิโชะ 2 | こちら本池上署 2 | พ.ศ. 2546 |
| โคจิระฮงอิเกงามิโชะ 3 | こちら本池上署 3 | พ.ศ. 2547 |
| โคจิระฮงอิเกงามิโชะ 4 | こちら本池上署 4 | พ.ศ. 2547 |
| โคจิระฮงอิเกงามิโชะ 5 | こちら本池上署 5 | พ.ศ. 2548 |

การปรากฏตัว
-----------

### ทางรายการโทรทัศน์

| ชื่อรายการ | ชื่อภาษาญี่ปุ่น/อังกฤษ | ช่วงเวลาที่ออกอากาศ |
| --- | --- | --- |
| เฮลโล! มอร์นิง | ハロー！モーニング。 | พ.ศ. 2543 – 2549 |
| ฟูตาริโงโตะ | 二人ゴト | (ไม่ทราบแน่ชัด) |

ดูเพิ่ม
-------

* เฮลโล! โปรเจกต์
* มอร์นิงมุซุเมะ
* ดับเบิลยู
* ทัมโปโปะ
* มินิโมนิ
* กลุ่มนักร้องผสมของเฮลโล! โปรเจกต์ (ดู 3 นิงมัตสึริ แฮปปีเซเวน และซอลต์5)

อ้างอิง
-------

1. ↑  epifanes. "Kago Ai is back!" *Hello!Online* (February 22, 2007.) (อังกฤษ)
2. ↑  ข้อความต้นฉบับ "加護亜依　一部報道記事について เก็บถาวร 2007-04-03 ที่ เวย์แบ็กแมชชีน." *Hello! Project -Official Site-*. (ญี่ปุ่น)
3. ↑  Kuno. "Tsunku comments on Kago Ai." *Hello!Online* (April 2, 2007.) (อังกฤษ)
4. ↑  "Kago Ai is Back In Showbiz?!." *H!P - Hello Non-Pro Hour with Jinryuichi* (May 05, 2007.) (อังกฤษ)
5. ↑  "Aibon, What Would Your Mother Say? เก็บถาวร 2007-09-29 ที่ เวย์แบ็กแมชชีน" *Hello! Blog*. (อังกฤษ)
6. ↑  "[
加護亜依の母、娘の交際を認めた！「女性セブン」で激白]." *エンタメ*. (ญี่ปุ่น)

แหล่งข้อมูลอื่นที่เกี่ยวข้อง
----------------------------

### ข้อมูลทั่วไป

* Kago Ai เก็บถาวร 2006-08-22 ที่ เวย์แบ็กแมชชีน ใน Wiki.theppn เก็บถาวร 2007-05-16 ที่ เวย์แบ็กแมชชีน (อังกฤษ)
* Kago Ai เก็บถาวร 2007-05-26 ที่ เวย์แบ็กแมชชีน ใน Hello! Database เก็บถาวร 2007-02-03 ที่ เวย์แบ็กแมชชีน (อังกฤษ)

### ผลงานการแสดง

* Ai Kago ใน The Internet Movie Database (IMDb) (อังกฤษ)

| * ด
* ค
* ก
มอร์นิงมูซูเมะ |
| --- |
| 
* เอรินะ อิกูตะ
* อายูมิ อิชิดะ
* ซากูระ โอดะ
* มิกิ โนนากะ
* มาเรีย มากิโนะ
* อากาเนะ ฮากะ
* เรนะ โยโกยามะ
* ริโอ คิตางาวะ
* โฮมาเระ โอกามูระ
* เมอิ ยามาซากิ
* ริโอ ซากูราอิ
* ฮารูกะ อิโนอูเอะ
* อาโกะ ยูมิเงตะ

 |
| อดีตสมาชิก | 
* อาซูกะ ฟูกูดะ
* อายะ อิชิงูโระ
* ซายากะ อิจิอิ
* ยูโกะ นากาซาวะ
* มากิ โกโต
* เค ยาซูดะ
* นัตสึมิ อาเบะ
* โนโซมิ สึจิ
* ไอ คาโงะ
* คาโอริ อีดะ
* มาริ ยางูจิ
* ริกะ อิชิกาวะ
* อาซามิ คนโนะ
* มาโกโตะ โองาวะ
* ฮิโตมิ โยชิซาวะ
* มิกิ ฟูจิโมโตะ
* โคฮารุ คูซูมิ
* เอริ คาเม
* หลี่ ฉุน
* เฉียน หลิน
* ไอ ทากาฮาชิ
* ริซะ นีงากิ
* ไอกะ มิตสึอิ
* เรนะ ทานากะ
* ซายูมิ มิจิชิเงะ
* ริโฮะ ซายาชิ
* คานง ซูซูกิ
* ฮารูกะ คูโด
* ฮารูนะ โองาตะ
* ฮารูนะ อีกูโบะ
* มาซากิ ซาโต
* ชิซากิ โมริโตะ
* คาเอเดะ คากะ
* มิซูกิ ฟูกูมูระ

 |
| สตูดิโออัลบั้ม | 
* *เฟิสต์ไทม์*
* *เซคเคินด์มอร์นิง*
* *เทิร์ด -เลิฟพาราไดซ์-*
* *4th Ikimasshoi!*
* *No. 5*
* *Ai no Dai 6 Kan*
* *Rainbow 7*
* *7.5 Fuyu Fuyu Morning Musume Mini!*
* *Sexy 8 Beat*
* *Platinum 9 Disc*
* *10 My Me*
* *Fantasy! Jūichi*
* *12, Smart*
* *13 Colorful Character*
* *14 Shō: The Message*
* *15 Thank You, Too*
* *ฮาทาชิ โนะ มอร์นิงมูซูเมะ*
* *16th: That's J-pop*

 |
| อัลบั้มคัฟเวอร์ | 
* *Cover You*

 |
| รวบรวม | 
* *เบสท์! มอร์นิงมูซูเมะ 1*
* *เบสท์! มอร์นิงมูซูเมะ 2*
* *Early Single Box*
* *Morning Musume All Singles Complete: 10th Anniversary*
* *Morning Musume Zen Single Coupling Collection*
* *เดอะ เบสท์! ~อัปเดต มอร์นิงมูซูเมะ~*
* *Morning Musume '14 Coupling Collection 2*
* *Best! Morning Musume 20th Anniversary*
* *Morning Musume Best Selection ~The 25 Shuunen~*

 |
| กลุ่มย่อย | 
* ทัมโปโปะ
* เพททีโมนิ
* มินิโมนิ
* มอร์นิงมูซูเมะซากูรางูมิ
* มอร์นิงมูซูเมะโอโตเมงูมิ
* มอร์นิงมุซุเมะ ทันโจ 10 เน็งคิเน็นไต

 |
| 
* ผลงานการแสดง
* ผลงานเพลง
* ซิงเกิล
* สมาชิก

 |